Lav et referat af nedenstående tekst:

Tekst:
Irma Juul og Svend Erik Thiel havde håbet, at de skulle nyde påsken i deres sommerhus i Sdr. Vorupør. Men sådan skulle det ikke gå. Sommerhuset er nemlig stadig ubeboeligt efter de vandskader, huset pådrog tilbage i januar. - Der var bare vand. Vand over det hele, forklarer Svend Erik Thiel om de våde måneder i starten af året. Der kom så meget vand, at hele grunden var blevet oversvømmet og vandet trængte ind i huset. Det betød at forsikringen var nødt til at fjernet gulvet og installeret en stor tørringsmaskine, der lige siden har forsøgt at få sommerhuset helt tørt igen. - Soklerne til køkkenskabene begyndte at smuldre, på grund af alt det vand der kom op, siger Svend Erik Thiel. Ingen steder at føre vandet hen Ægteparret har haft sommerhuset i 25 år, men det er først indenfor de sidste fem år, at problemerne med grundvandet er begyndt at vise sig. - Det er noget der er kommet til med klimaforandringer og mere nedbør, forklarer Svend Erik Thiel. Den største udfordring for sommerhusejerne er, at de ikke kan slippe af med vandet, når det først er der. - Det er fuldstændig håbløst, for jeg ved simpelthen ikke, hvad jeg skal gøre ved vandet, siger han. De har blandt andet forsøgt at pumpe vandet væk, blot med det resultat at det løb lige tilbage på grunden igen. - Det eneste vi kan gøre, er at sende vandet over til naboen, og det tror jeg ikke, at de ville være tilfredse med, siger Svend Erik Thiel. Ingen hjælp at hente Han har forsøgt at tage kontakt til Thisted Kommune, for at få hjælp til problemet, men uden  succes. - Det svar jeg fik tilbage var, at de ikke kunne gøre spor ved det. Sådan var naturen bare,  siger Svend Erik Thiel. Ifølge seniorforsker ved GEUS Jacob Kidmose, er det urimeligt at forvente at de berørte kan løse problemet selv. -Det er typisk svært, måske endda umuligt for den enkelte borger, inden på sin egen parcel, at håndtere. - Det mest effektive tiltag det er en fællesdræning, via et såkaldt tredje streng, altså et decideret drænrør, der ligger der, hvor der er problemer, forklarer Jacob Kidmose. Vi har forsøgt at få en kommentar fra både politikkere og forvaltningen i Thisted Kommune, men ingen har ønsket at udtale sig om sagen.

Referat:
Irma Juul og Svend Erik Thiel har de sidste fem år mærket konsekvenserne af det stigende grundvand. Derfor har de søgt hjælp fra kommunen, dog uden held.